CELEX: 32020R0724
Language: sl
Date: 2020-05-15 00:00:00
Title: Izvedbena uredba Komisije (EU) 2020/724 z dne 15. maja 2020 o uvrstitvi določenega blaga v kombinirano nomenklaturo

2.6.2020   
               
               
                  SL
               
               
                  Uradni list Evropske unije
               
               
                  L 170/9
               
            
         IZVEDBENA UREDBA KOMISIJE (EU) 2020/724
         z dne 15. maja 2020
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
            Ta uredba je v celoti zavezujoča in se neposredno uporablja v vseh državah članicah.
         
         
            V Bruslju, 15. maja 2020
            
               
                  Za Komisijo
               
               
                  V imenu predsednice
               
               Philip KERMODE
               
                  Vršilec dolžnosti generalnega direktorja
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Izdelek v obliki votle krogle, izdelane iz preje, trakov ali podobnega iz tarifne številke 5404 ali 5405, z majhno okroglo odprtino, obrobljeno z mehko plastično lamelo, ki izdelku omogoča, da se natakne na primer na električne kable z nizom lučk (t. i. veriga okrasnih lučk).
                        Izdelek obstaja v različnih barvah in velikostih ter se uvaža samostojno. Uporablja se lahko kot okras, in sicer samostojno ali skupaj kot na primer veriga okrasnih lučk.
                        (glej sliko) (*1)
                        
                     
                     
                        5609 00 00 
                     
                     
                        Uvrstitev opredeljujejo splošno pravilo 1 za razlago kombinirane nomenklature, opomba 7(f) in opomba 8(a) k oddelku XI in besedilo oznake KN 5609 00 00 .
                        Uvrstitev izdelka pod oznako KN 9405 99 00  kot del (senčnik) električne svetilke, ki ni naveden ali zajet na drugem mestu, je izključena, ker izdelek ni razpoznaven po obliki ali svojih posebnih značilnostih kot del, ki je oblikovan samo ali predvsem za uporabo z električno svetilko (glej tudi pojasnjevalne opombe harmoniziranega sistema k poglavju 94, Deli). Izdelek se lahko uporablja z različnimi lučmi ali drugimi okrasnimi izdelki ali pa kot samostojna notranja dekoracija.
                        Izdelek je zato treba uvrstiti glede na sestavni material pod oznako KN 5609 00 00  kot izdelki iz preje, trakov in podobnega iz tarifne številke 5404 ali 5405, vrvi, vrvja, motvozov, konopcev in kablov, ki niso navedeni ali zajeti na drugem mestu.
                     
                  
               
            
               (*1)  Slika je samo informativne narave.